EkBass/fiwiki-20250220-pages-articles huggingface dataset:
Tauno Krossi

Tauno Mikael Krossi (4. lokakuuta 1925 – 27. tammikuuta 1979) oli laihialainen kaksirivisen harmonikan ja huuliharpunsoittaja. Hänestä tuli 1970-luvulla kansanmusiikin nousukauden eräs suosituimmista pelimanneista ja useiden nuorempien kaksirivisen soittajien esikuva ja opettaja. Hänen oppilaanaan oli muiden muassa Jaana Rinta-Ruona ja Antti Ala-Keturi. Ammatiltaan Tauno Krossi oli metallityömies. Claes Olssonin, Christian Olssonin ja Risto Vuorisen ohjaama valtion elokuvapalkinnon vuonna 1978 voittanut dokumenttielokuva Pirunkeuhkon kriuhnaasu seurasi Tauno Krossin arkea ja esiintymistilanteita vuoden ajan 1970-luvun lopulla. Markku Lepistö julkaisi vuonna 2009 Tauno Krossin henkilöhistoriasta ja ohjelmistosta nuottikirjan Tauno Krossin nuottikirja. == Palkinnot == * Mestaripelimannin arvonimi Kaustisen kansanmusiikkijuhlilla 1976 == Levytyksiä == * Laulu Laihiasta (7 soolokappaletta ja 3 duettoa, Fazer Finnlevy, 1975) * Kaks'rivisellä (Love Records, 1976) == Lähteet == == Aiheesta muualla == * * Ylen Elävä arkisto: Mestaripelimanni Tauno Krossin syksyisiä mietteitä Luokka:Suomalaiset harmonikansoittajat Luokka:Suomalaiset huuliharpistit Luokka:Suomalaiset kansanmuusikot Luokka:Vuonna 1925 syntyneet Luokka:Vuonna 1979 kuolleet
Kiekko (matematiikka)

Kiekko on alue, jonka ympyrä rajoittaa tasossa. Käsite kuuluu metristen avaruuksien topologiaan ja sitä käytetään esimerkiksi kompleksianalyysissa. Kiekon sanotaan olevan avoin tai suljettu sen mukaan, lasketaanko sen reuna siihen mukaan. Karteesisessa koordinaatistossa kiekko, jonka keskipiste on (a, b) ja säde r, on avoin, jos se noudattaa kaavaa :D=\\{(x, y)\in {\mathbb R^2}: (x-a)^2+(y-b)^2 < r^2\\}, ja suljettu, jos se noudattaa kaavaa :\overline{ D }=\\{(x, y)\in {\mathbb R^2}: (x-a)^2+(y-b)^2 \le r^2\\}. Avoimen ja suljetun kiekon pinta-alat ovat samat, A = πr2. ==Yksikkökiekko== Yksikkökiekko on kiekko, jonka säde on 1. ==Lähteet== ==Kirjallisuutta== * Luokka:Euklidinen geometria
Li Duihong

Li Duihong (s. 25. tammikuuta 1970 Heilongjiang) on kiinalainen pistooliampuja ja olympiavoittaja. Li Duihong on voittanut useita olympia- ja MM-mitaleita. Kultamitalin hän voitti olympialaisissa Atlantassa 1996 25 m urheilupistoolin kilpailussa. Lisäksi hän on voittanut neljä joukkuemaailmanmestaruutta. Lillä on myös hallussaan 25 metrin urheilupistoolin joukkuemaailmanennätys. ==Maailmanennätykset== ==Lähteet== *Profiili ISSF Newssissä *ISSF: tietokanta * Luokka:Kiinalaiset ampujat Luokka:Kiinalaiset olympiavoittajat Luokka:Vuonna 1970 syntyneet Luokka:Elävät henkilöt
Ren Jie

Ren Jie (s. 8. helmikuuta 1980 Baoding) on kiinalainen pistooliampuja. Ren Jie on saavuttanut MM-kilpailuissa kaksi joukkuemitalia 10 m ilmapistoolilla, hopeaa Barcelonasta 1998 ja pronssia Lahdesta 2002. Lisäksi hänellä on hallussa naisten 10 m ilmapistoolin finaalin maailmanennätys 493.5 (390+103.5). ==Maailmanennätys== ==Lähteet== *Profiili ISSF Newssissä *ISSF:n tietokanta Luokka:Kiinalaiset ampujat Luokka:Vuonna 1980 syntyneet Luokka:Elävät henkilöt
Lockheed Constellation

Lockheed Constellation on nelimoottorinen Lockheedin valmistama matkustajalentokone. Siviili- ja sotilasversioita valmistettiin vuosina 1943–1958 kaikkiaan 856 kappaletta.http://www.warbirdalley.com/connie.htmhttp://www.aviation- history.com/lockheed/1049.html == Tekniset tiedot == == Constellation-sarjan lentokoneet == Constellation-sarjan lentokoneita: * Lockheed L-049 Constellation * Lockheed L-649 Constellation * Lockheed L-749 Constellation * Lockheed L-1049 Super Constellation * Lockheed L-1249 Super Constellation * Lockheed L-1649 Starliner == Lähteet == == Aiheesta muualla == Constellation Luokka:Yhdysvaltalaiset matkustajalentokoneet Luokka:1940-luvun matkustajalentokoneet
Kuningaskondori

Kuningaskondori (Sarcoramphus papa) on kondorien heimoon kuuluva melko suuri petolintu. == Koko ja ulkonäkö == Kuningaskondorin pituus on 75 cm. Sen siipien kärkiväli on noin 2,1 metriä. Höyhenpuku on kirkkaanvärinen, ja päässä on eri värejä ja uurteista paljasta ihoa. == Esiintyminen == Kuningaskondoria tavataan Keski-Meksikosta Argentiinan pohjoisosiin ulottuvalla alueella. Etelä-Amerikassa kuningaskondori elää Andien itäpuolella lukuun ottamatta Länsi-Ecuadoria, Luoteis-Kolumbiaa ja Luoteis-Venezuelaa. Laji on melko yleinen, mutta sitä näkee harvoin, koska linnut lentävät usein korkealla metsien yllä. Kuningaskondorit kerääntyvät harvoin parviin, mikä on kondorien keskuudessa harvinaista. == Elinympäristö == Kuningaskondorit elävät trooppisissa alankosademetsissä ja metsätasangoilla alle 1 200 metrin korkeudessa. == Ravinto == Kuningaskondorit syövät monia erilaisia raatoja ja jokien rannoille ajautuneita kuolleita kaloja. Niiden hyvä hajuaisti (kalkkunakondorien rinnalla kiistatta kondorien paras) auttaa niitä löytämään pienikokoisenkin saaliin, ja suuren nokan avulla se voi hyödyntää raatoja. == Lisääntyminen == Kuningaskondorit tulevat sukukypsiksi 4–5 vuoden iässä. Ne esittävät monimutkaisen soitimensa ja munivat puunkoloon yhden valkoisen munan, jota molemmat vanhemmat hautovat 32–38 päivää. Poikaset viipyvät pesässä 10–25 viikkoa. Kuningaskondori on yksiavioinen. == Lähteet == *Vuoristot, Eläinten maailma, Valitut palat *Otavan lintutieto, Otava ===Viitteet=== Luokka:Kondorit
Vili & Bill

Vili ja Bill (Boule & Bill) on belgialainen sarjakuva, jonka kehittivät Jean Roba ja Maurice Rosy. Roban apulainen Laurent Verron alkoi piirtää sarjakuvaa 2003. Ensimmäistä kertaa sarjakuva ilmestyi 24. joulukuuta 1959 belgialaisessa Spirou-lehdessä. Tarina oli sijoitettu neljälle sivulle. Seuraavien 20 vuoden aikana sarjakuva oli lehden menestyksekkäimpiä. == Julkaisu == Ensimmäistä kertaa sarjakuva ilmestyi 24. joulukuuta 1959 belgialaisessa Spirou-lehdessä. Suomessa sarjakuva julkaistiin 70-luvulla Ruutu- ja Non Stop -lehtien takakansissa. Piirrossarja 80-luvulla Puoli kuusi -lastenohjelmassa. 1990-luvulla Koululainen-lehdessä nimellä Teemu ja Tassu. == Tarina == Vili on hyvän mielikuvituksen omaava sympaattinen 7-vuotias pikkupoika, joka elää Belgiassa vanhempiensa, koiransa Billin ja kilpikonnansa Carolinen kanssa. Vilillä ja Billillä on paljon yhteistä, ja he ovatkin ylimmät ystävykset. == Elokuva == Sarjakuvaan perustuva Vili & Bill -elokuva nousi katsojatilastojen ykköseksi ilmestyessään Ranskassa elokuvateattereihin. Juha Wuolijoen ohjaamassa suomenkielisessä versiossa ääninäyttelijöinä toimivat esimerkiksi Pihla Viitala, Kari Ketonen, Iina Kuustonen, Sampo Sarkola, Pekka Strang ja Pirkka-Pekka Petelius. Vilin roolissa debytoi Luka Haikonen. == Lähteet == * === Viitteet === == Aiheesta muualla == * * * Luokka:Belgialainen sarjakuva Luokka:Sarjakuva-albumisarjat Luokka:Sarjakuvahahmot
Michael Badalucco

Michael Badalucco (s. 20. joulukuuta 1954) on yhdysvaltalainen näyttelijä. Hänet muistetaan varsinkin Jimmy Berlutin roolista televisiosarjassa Oikeus ja kohtuus. Badalucco voitti parhaan miessivuosan Emmy-palkinnon vuonna 1999. Badalucco on esiintynyt myös useissa elokuvissa, joiden joukossa ovat Summer of Sam (1999) ja Gourmet Club (Suomi 2004). == Aiheesta muualla == * Luokka:Yhdysvaltalaiset näyttelijät Luokka:Primetime Emmy -palkinnon saajat Luokka:Vuonna 1954 syntyneet Luokka:Elävät henkilöt
EROEI

EROEI () on energiantuotannon hyötysuhdetta kuvaava suhdeluku. Se on primäärienergialähteestä saatavan sekundäärienergian ja tähän tuotantoon käytetyn energian suhde. EROEI luku 1 on siten ehdoton energiantuotannon kannattavuusraja, sillä silloin energian tuotantoon kuluu energiaa saman verran kuin siitä saadaan. Mitä suurempi suhdeluku on, sitä parempi hyötysuhde. Vaikka EROEI-luku on periaatteessa yksiselitteinen, on ongelmana sen määrittely eli mikä lasketaan energiantuotantoon kuuluvaksi. Se ei myöskään ota kantaa sekundäärienergian käytettävyyteen. ==EROEI-lukuja== Kirjallisuudessa eri energialähteiden EROEI-arvoiksi on esitetty seuraavaa. Polttoaineet Polttoaine EROEI Vaihteluväli Puu 30 Kivihiili 65 50-85 Öljy 1930-luvulla 100 Öljy 1970-luvulla 25 Öljy 1990-luvulla 15 Maakaasu 15 10-20 Biopolttonesteet 1 0,5 - 2 Metanolia puusta 2,6 – 5,5 Etanolia sokeriruo’osta (Brasilia) 8,3 Etanolia maissista (USA) 1,38 Öljyhiekat (Alberta, Kanada) 3,75 Sähköntuotanto Tapa EROEI Vaihteluväli Vesivoima 12 6-40 Tuulivoima 18 5-30 Aurinkosähköpaneeli 8 1-15 Hiilivoima 8 5-11 Ydinvoima (PWR) 59 1-72 Ydinvoima (DFR) 1200 1000–2000 == Yhteys nettoenergiaan == EROEI ja nettoenergia mittaavat energialähteen samaa ominaisuutta. Nettoenergia on primäärienergialähteestä saatavan sekundäärienergian ja tähän tuotantoon käytetyn energian erotus. Nettoenergia on tietty energiamäärä, EROEI on taas suhdeluku. Niiden välinen laskennallinen yhteys on seuraava: : \frac{ \hbox{Nettoenergia} + \hbox{Käytetty energia} } \hbox{Kaytetty energia} = EROEI toisin sanoen : \frac{\hbox{Nettoenergia}} \hbox{Käytetty energia} + 1 = EROEI ==Lähteet== * * * ===Viitteet=== == Aiheesta muualla == * The Oil Drum sivuston nettoenergiaosasto. * Prof. Charles E. S. Hallin kotisivu. * New Economics Foundationin raportti Growth Isn't Possible * * World Nuclear Association study on EROEI with assumptions listed * Wayback Archive of OilAnalytics.org "EROI as a Measure of Energy Availability" * synopsis of Dieoff.org, with cogent discussion of this concept. * "Energy in a Mark II Economy" Please see section on EROI. (This material is not copyrighted; it is covered by the Ethical Use of the Public Domain.) Luokka:Energiantuotanto
Hyppygaselli

Hyppygaselli eli hyppyantilooppi Hyppygaselli (hyppyantilooppi) – Antidorcas marsupialis laji.fi. Suomen Lajitietokeskus (Antidorcas marsupialis) on keskikokoinen antilooppilaji. Se on Etelä-Afrikan kansalliseläin ja suosittu riistalaji. == Tuntomerkit == Hyppygasellin pää on vaalea ja siinä kulkee kapea tummanruskea juova sieraimista silmien kautta ohimolle. Hännän tyvellä on suurehko valkea peräpeili. Aikuinen eläin painaa 25–45 kg, ja sen ruumis on 125–150 cm:n pituinen. Sakäkorkeus on 73–90 cm ja hännän pituus 25–32 cm. Kummallakin sukupuolella on sarvet. == Levinneisyys == Hyppygaselleita eli aiemmin Etelä-Angolasta Kapkaupunkiin ulottuvalla alueella Afrikan lounaisosassa. Nykyään lajia tavataan Lounais-Angolassa, miltei koko Namibiassa ja Botswanassa sekä pienellä alueella Etelä-Afrikan tasavallan luoteisosassa. Hyppygasellit asuttivat eteläisen Afrikan ruohomaita satojen tuhansien eläinten laumoina, mutta eurooppalaisten uudisasukkaiden saapumisen jälkeen kannat tuhoutuivat paikoitellen täysin. Nykyisin lajia pitävät yllä metsästyksestä elävät riistatilat. Hyppygasellit suosivat avointa ja kuivaa ruohomaata. Osa riistatiloilla olevasta populaatiosta sijaitsee luonnollisen levinneisyysalueen ulkopuolella. == Lisääntyminen == Kantoaika on vajaat 6 kk, ja jälkeläisiä syntyy vain yksi. == Lähteet == * === Viitteet === Luokka:Gasellit
Good to Be Bad

Good to Be Bad on hard rock -yhtye Whitesnaken huhtikuussa 2008 julkaistu yhdestoista studioalbumi. Se on yhtyeen ensimmäinen studioalbumi yli kymmeneen vuoteen. Albumi ylsi Suomen virallisella albumilistalla sijalle 5. ==Kappaleet== Kaikkien kappaleiden sävellys ja sanoitus: David Coverdale ja Doug Aldrich # # # # # # # # # # # Japanin bonuskappaleet: # * All for Love (Doug Guitar Solo) #Summer Rain (akustinen versio) ===Bonus-CD=== # # # # *Albumista on julkaistu myös tuplakuvavinyyli, joka sisältää bonuskappaleen "Take Me with You (live)". ==Kokoonpano== *David Coverdale – laulu *Doug Aldrich – kitara *Reb Beach – kitara *Timothy Drury – kosketinsoittimet *Uriah Duffy – basso *Chris Frazier – rummut ==Arvostelut== * Allmusic () linkki * Desibeli.net () linkki * Imperiumi.net (9/10) linkki * Korroosio () linkki * MTV3 () linkki * Soundi () linkki * Vertigo.cd () linkki == Lähteet == Luokka:Vuoden 2008 albumit Luokka:Whitesnaken albumit
Pekka Peltola

Pekka Peltola (s. 24. huhtikuuta 1965 Helsinki) on suomalainen jääkiekkoilija, pelipaikaltaan hyökkääjä. Ensimmäisellä SM-liigakaudellaan 1988–1989 hän keräsi 58 tehopistettä, mikä on edelleenkin liigatulokkaiden ennätys (vain Teemu Selänne on yltänyt samaan). Tuolla kaudella hänet palkittiin vuoden tulokkaana. Peltolalla oli hallussa myös tulokkaiden syöttöennätys, jonka Teemu Pulkkinen rikkoi 1.3.2011 pelatussa ottelussa SaiPa–Jokerit. Peltola teki SM-liigassa 324 ottelussa 151 maalia ja syötti 154. Tehopisteitä hänellä oli yhteensä 305. ==Lähteet== * ===Viitteet=== Luokka:Suomalaiset jääkiekkoilijat Luokka:Jarmo Wasaman muistopalkinnon voittajat Luokka:Winnipeg Jetsin (1972–1996) varaamat pelaajat Luokka:Vuonna 1965 syntyneet Luokka:Elävät henkilöt
Olli Kaski

Olli Ensio KaskiOlli Kaski HS:n Verokoneessa (s. 21. huhtikuuta 1967 Pori) on entinen jääkiekkoilija. Hän oli pelipaikaltaan puolustaja. Kaski edusti SM- liigassa ainoastaan Porin Ässiä. Hän pelasi urallaan myös kauden Färjestadissa Ruotsissa sekä kolme kautta EV Landshutissa DEL-liigassa Saksassa. Saksasta Kaski palasi vielä pelaamaan yhden kauden Ässissä kunnes lopetti kevääseen 2000. Kaski toimi peliurallaan myös Ässien kapteenina ja pelasi kahdeksan A-maaottelua. Myös vanhempi veli Jari on entinen SM-liigapelaaja. == Siviilielämä == Vaikka Kasken vanhemmat olivat ns. työväenluokkaa, hän itse oli jo nuoresta pitäen ajatusmaailmaltaan porvarillinen. Valmistuttuaan yo- merkonomiksi vuonna 1989 hänen ensimmäinen työpaikkansa oli Kansallis-Osake Pankin konttorissa kassatoimihenkilönä. Nykyään Kaski toimii osakkaana Finanssiryhmä Taaleritehtaassa. Kaski toimi Taaleritehtaassa myös sijoitusjohtajana, josta toimesta hän erosi maaliskuussa 2019 Kaskella on aiemmasta avioliitostaan 1993 syntynyt tytär Annabella sekä kaksi vuotta nuorempi poika Oliwer sekä nykyisestä avioliitostaan 2015 syntynyt tytär Iines. Kaski valittiin elokuussa 2016 HC Ässät Pori Oy:n hallitukseen, josta hän erosi toukokuussa 2018https://assat.com/fi-fi/article/uutiset/hc-assat- pori-oyn-hallituksessa-muutoksia/2894/ ==Tilastot== 1985–1986 Ässät SM-liiga 32 0 0 0 2 1986–1987 Ässät SM-liiga 34 3 2 5 15 1987–1988 Ässät SM-liiga 44 6 2 8 16 1988–1989 Ässät SM-liiga 44 3 8 11 20 1989–1990 Ässät 1. divisioona 41 6 18 24 12 1990–1991 Ässät SM-liiga 43 3 8 11 16 1991–1992 Ässät SM-liiga 44 5 9 14 44 8 0 1 1 16 1992–1993 Ässät SM-liiga 39 5 21 26 32 7 2 4 6 8 1993–1994 Ässät SM-liiga 48 12 13 25 34 5 0 0 0 0 1994–1995 Färjestad Elitserien 36 2 3 5 18 4 1 0 1 6 1995–1996 Ässät SM-liiga 50 7 7 14 64 3 1 0 1 4 1996–1997 EV Landshut DEL 47 15 9 24 30 7 0 1 1 4 1997–1998 EV Landshut DEL 48 11 8 19 36 1998–1999 EV Landshut DEL 50 6 7 13 58 3 0 0 0 2 1999–2000 Ässät SM-liiga 40 2 12 14 28 10 kautta yhteensä SM-liiga 418 46 82 128 271 23 3 5 8 28 3 kautta yhteensä DEL 145 32 24 56 124 10 0 1 1 6 ==Lähteet== * * Luokka:Suomalaiset jääkiekkoilijat Luokka:Vuonna 1967 syntyneet Luokka:Elävät henkilöt
Hyppyjänis

Hyppyjänis (Pedetes capensis) on afrikkalainen jyrsijälaji. Sitä pidettiin aiemmin hyppyjänisten heimon (Pedetidae) ainoana lajina, mutta nyttemmin itäafrikkalainen Pedetes surdaster on erotettu siitä omaksi lajikseen. Nisäkäsnimistötoimikunta on ehdottanut, että hyppyjäniksen suomenkieliseksi nimeksi vaihdettaisiin ”savannihyppijä”. ==Tuntomerkit== Hyppyjänis muistuttaa pientä kengurua, sen massa on alle 4 kg ja ruumiin pituus 35–45 cm. Karvainen mustatupsuinen häntä on yleensä vähintään yhtä pitkä kuin eläimen ruumis. Turkki on väritykseltään punertavan rusehtava ja ruumiin alaosa on vaaleankellertävä. Eläimen etukäpälät ovat lyhyet ja niissä on 5 varvasta pitkillä kaarevilla kynsillä. Sen sijaan takajalat ovat vahvat, se pystyy hyppimään 2–3 metrin pituisia loikkia. Takajaloissa on 4 varvasta, joissa on leveät ja kaviomaiset kynnet. Hyppyjäniksellä on tapana puhdistaa turkkiaan sisältä päin katsottuna toisella kynnellään. Hyppyjäniksellä on hyvä kuulo ja sille on ominaista pitkät korvat, jotka ovat noin 8 cm. Kaivaessaan se kykenee sulkemaan korvakäytävänsä ja nenänsä estääkseen hiekan ja hyönteisten pääsyn sinne. ==Levinneisyys ja elinympäristö== Hyppyjänis elää vain Afrikassa, sitä esiintyy Keniasta ja Tansaniasta etelässä sijaitsevaan Kapkaupunkiin asti. Se viihtyy kuivilla ja puolikuivilla seuduilla. Pesä tavallisesti koostuu monimutkaisista käytävistä ja piilopaikoista. ==Ravinto== Lajin ruokavalioon kuuluvat juuret ja mukulat. Asutuilla alueilla se syö myös viljaa ja maissia. ==Lisääntyminen== Naaras tulee kantavaksi kerran vuodessa ja synnyttää vain yhden poikasen. ==Lähteet== Luokka:Anomaluromorpha
Janny Wurts

Janny Wurts (s. 1953) on yhdysvaltalainen fantasiakirjailija ja taiteilija. Hän on kirjoittanut lukuisia fantasiateoksia sekä yksin että yhdessä kirjailija Raymond E. Feistin kanssa. Wurtsin maalauksia on esitelty useissa näyttelyissä, ja hän on itse kuvittanut The Wars of Light and Shadow -kirjasarjansa kannet. Wurts asuu Floridassa aviomiehensä Don Maitzin kanssa. ==Teokset== ===Kirjat=== The Wars of Light and Shadow -sarja *Curse of the Mistwraith (1993) *Ships of Merior (1994) *Warhost of Vastmark (1995) *Fugitive Prince (1997) *Grand Conspiracy (1999) *Peril's Gate (2001) *Traitor's Knot (2004) *Stormed Fortress (2007) Sarjasta tulossa: *Initiate's Trial *Destiny's Conflict The Cycle of Fire Trilogy -sarja *Stormwarden (1984) *Keeper of the Keys (1988) *Shadowfane (1988) Empire Trilogy -sarja (yhteistyössä Raymond E. Feistin kanssa) *Daughter of the Empire (1987) *Servant of the Empire (1989) *Mistress of the Empire (1989) Yksittäisiä kirjoja: *Sorcerer's Legacy (1989) *The Master of Whitestorm (1992) *To Ride Hell's Chasm (2002) *That Way Lies Camelot (1994) ===Novellit=== *Reins of Destiny (2007) (kirjassa The Solaris Book of New Fantasy) *Finder's Keeper (2006) (kirjassa Fantasy Gone Wrong) *Moebius Trip (2006) (kirjassa Elemental: The Tsunami Relief Anthology: Stories of Science Fiction and Fantasy) *Sundering Star (2006) (kirjassa Under Cover of Darkness) *Last of Her Kind (2005) (kirjassa Fantastic Companions) *Child of Prophecy (2004) (kirjassa Masters of Fantasy) *Blood, Oak, Iron (2004) (kirjassa Flights: Extreme Visions of Fantasy) *Watchfire (2004) (yhdessä Raymond E. Feistin kanssa) (kirjassa Flights: Extreme Visions of Fantasy) ==Aiheesta muualla== *Janny Wurtsin virallinen kotisivu Luokka:Yhdysvaltalaiset fantasiakirjailijat Luokka:Vuonna 1953 syntyneet Luokka:Elävät henkilöt
Mira Leung

Mira Leung (s. 28. maaliskuuta 1989) on kanadalainen taitoluistelija. Hän on voittanut Kanadan-mestaruuskilpailuissa kolme hopeaa 2006, 2007 ja 2008 ja pronssia 2005. Leung on lisäksi kilpaillut muiden muassa maailmanmestaruuskilpailuissa 2006, 2007 ja 2008 ollen parhaimmillaan 13., talviolympialaisissa 2006 ollen 12. ja Neljän maanosan mestaruuskilpailuissa 2008 ollen 5. == Lähteet == == Aiheesta muualla == Luokka:Kanadalaiset taitoluistelijat Luokka:Vuonna 1989 syntyneet Luokka:Elävät henkilöt
Tapani Tirilä

Tapani Tirilä (s. 31. toukokuuta 1947 Kokkola) on suomalainen Oulaisista kotoisin oleva musiikin lehtori ja kuoronjohtaja. Tirilä johti Oulaisten Nuorisokuoroa sen perustamisesta alkaen aina vuoteen 2022 asti.. Tirilä johti myös Laaksojen Kamarikuoro Vox Ardensia vuodesta 1999 ja Naiskuoro Välkettä vuodesta 2008 alkaen. Hänen puolisonsa on Leila Ristiluoma-Tirilä. Hänen veljensä Veli Tirilä oli Juho Oksan koulun rehtori. Tasavallan presidentti on myöntänyt Tirilälle musiikkineuvoksen arvonimen vuonna 2008. == Saavutuksia == Tapani Tirilä on saanut ansioistaan mm. Suomen Valkoisen Ruusun ansioristin, Sulasolin Klemetti-palkinnon vuonna 1989 ja kultaisen kunniamerkin vuonna 2002, Nuorten Kuoroliiton Heinz Hofmann -mitalin vuonna 1997, Oulun läänin taidepalkinnon 1984 ja Oulun läänin ”hyvä opettaja” -tunnustuspalkinnon vuonna 2001. Suomen Kuoronjohtajayhdistys valitsi Tapani Tirilän vuoden kuoronjohtajaksi vuonna 2003. == Lähteet == * Pookisanomat 10.6.2008 === Viitteet === Luokka:Suomalaiset kuoronjohtajat Luokka:Vuonna 1947 syntyneet Luokka:Elävät henkilöt
Mika Sankala

Mika Sankala (s. 16. syyskuuta 1964 Kemi) on suomalainen jalkapallovalmentaja ja entinen jalkapalloilija. Hän työskentelee Ruotsin jalkapalloliitossa juniorivalmennuksen parissa kouluvastaavana.Han är nyckelpersonen för framtidens fotboll == Ura == Kemissä syntynyt, mutta Kaskisissa jalkapallo- oppinsa saanut Sankala pelasi SM-sarjaa vuonna 1982 Sepsi-78:ssa ja 1984–1985 Porin Pallo-Tovereissa. Hän pelasi Suomessa pääsarjatasolla yhteensä 57 ottelua ja teki niissä 14 maalia. Ruotsissa Sankala edusti GIF Sundsvallia kaudet 1986–1990. Lisäksi hän on pelannut Suomessa kasvattajaseurassaan Kaskö Idrottsklubbissa sekä Vasa IFK:ssa. Valmentajana Sankala nosti GIF Sundsvallin maan pääsarjaan Allsvenskaniin vuonna 2007. Kaudeksi 2008 hän siirtyi kuitenkin joukkueen kakkosvalmentajaksi kahden päävalmentajakauden jälkeen. Pääsarjakausi sujui alavireisesti ja Sankala sai päävalmentaja Per Joar Hansenin tavoin potkut seurasta lokakuussa 2008. Kaikkiaan hän oli Sundsvallin organisaatiossa vuodesta 2005 lähtien. Tätä aiemmin Sankala toimi kaudet 2001 ja 2002 Stockviks FF:n valmentajana. Vuodet 2009–2010 hän toimi Ruotsin Damallsvenskan-seura Umeå IK:n päävalmentajana. Joukkue sijoittui Sankalan johdolla sarjassa toiseksi ja selviytyi myös Naisten mestarien liigan välieriin. Tammikuussa 2013 Mika Sankala liittyi mukaan Suomen naisten jalkapallomaajoukkueen valmennusryhmään. == Lähteet == Luokka:Suomalaiset jalkapallovalmentajat Luokka:Suomalaiset jalkapalloilijat Luokka:Vuonna 1964 syntyneet Luokka:Elävät henkilöt
Coverdale

Coverdale voi tarkoittaa: *Coverdale, laakso Yorkshiren alueella *David Coverdale, hard rock -laulaja *Myles Coverdale, Raamatun kokonaan englanniksi kääntänyt piispa
Jiří Kučera

Jiří Kučera (s. 28. maaliskuuta 1966 Plzeň, Tšekkoslovakia) on tšekkiläinen entinen jääkiekkoilija, pelipaikaltaan hyökkääjä. Kučeran kasvattajaseura oli Škoda Plzeň. Hän edusti urallaan myös suomalaista Tapparaa, ruotsalaista Luleåa ja sveitsiläistä Klotenia. Maajoukkuetasolla Kučera edusti Tšekkoslovakiaa ja Tšekkiä seitsemissä MM-kilpailuissa, yksissä olympialaisissa ja yhdessä maailmancupissa. Hän saavutti yhden MM-kullan (1996) ja kolme MM-pronssia. Peliuransa jälkeen Kučera on työskennellyt kotimaassaan valmentajana. ==Lähteet== * == Aiheesta muualla == * Jiri Kucera – kaksi rankkarimaalia samassa ottelussa Tappara Online. Luokka:Tšekkiläiset jääkiekkoilijat Luokka:Pittsburgh Penguinsin varaamat pelaajat Luokka:Vuonna 1966 syntyneet Luokka:Elävät henkilöt
Urho Myllymäki

Urho Myllymäki (10. heinäkuuta 1917 Kauhajoki – 13. syyskuuta 1995 Kauhajoki) oli suomalainen kaksirivisen harmonikan ja viulun soittaja. Myllymäki on tunnettu eräänä eteläpohjalaisen kansanmusiikin merkittävimmistä taitajista. Hänen isänsä Iisakki Myllymäki eli Hiskin Iikkoo oli myös tunnettu pelimanni ja Urhon opettaja. Isä ja poika Myllymäki voittivat molemmat suomenmestaruuden pelimannimusiikissa ja menestyivät myös muissa kilpailuissa. Urho Myllymäki sai mestaripelimannin arvonimen Kaustisen kansanmusiikkijuhlilla 1971. == Levytyksiä == *Mestaripelimannit (3 sooloa ja yksi duetto Risto Ala-Ikkelän kanssa, RCA, 1971) *Eteläpohjalaasittain (3 duettoa Risto Ala-Ikkelän kanssa, RCA, 1972) == Kirjallisuutta == * == Lähteet == == Aiheesta muualla == * * Ylen Elävä arkisto: Mestaripelimanni Urho Myllymäen osa oli kerjurin osa Luokka:Suomalaiset harmonikansoittajat Luokka:Suomalaiset kansanmuusikot Luokka:Vuonna 1917 syntyneet Luokka:Vuonna 1995 kuolleet
Melissa (albumi)

Melissa on tanskalaisen metalliyhtye Mercyful Faten ensimmäinen pitkäsoitto. Se julkaistiin vuonna 1983 ja vuonna 2005 Roadrunner Records julkaisi siitä 25-vuotisjuhlajulkaisun, joka sisälsi useita bonuskappaleita sekä DVD:n. Melissa äänitettiin Kööpenhaminassa elokuussa 1983.Coven Worldwide – Melissa Kaikki albumin sanoitukset kirjoitti King Diamond ja sävellykset teki Hank Shermann. == Kappaleet == # # # # # # # 25-vuotisjulkaisussa oli mukana kuusi uutta kappaletta # # # # # # Uudelleenjulkaisun DVD:llä oli 3 kappaletta live- esityksinä Eindhovenissa, Alankomaissa vuodelta 1983. # Doomed By The Living Dead # Black Funeral # Curse Of The Pharaohs == Kokoonpano == * Kim Ruzz – rummut * Hank Shermann – kitara * Michael Denner – kitara * King Diamond – laulu * Timi Grabber – koskettimet == Lähteet == == Aiheesta muualla == * * Luokka:Vuoden 1983 esikoisalbumit Luokka:Mercyful Faten albumit
Leisi

Leisi () on saksankielinen keskiajalla syntynyt hengellinen kirkkolaulutyyppi. Leisit ovat yleensä lyhyitä, tekstimuodoltaan trooppeja muistuttavia lauluja ja niissä on yksinkertainen kertosäe. Ensimmäiset leisit ovat peräisin 800-luvulta. Kyrie-laulua (Herra, armahda) alettiin täydentää selventävillä lisäyksillä. Syntyi trooppi-runous, jossa trooppi on liturgiseen tekstiin runoiltu lisäys. Virsien kannalta kehitys johti niin sanottujen leisivirsien syntyyn. Leisivirsi on virsi, joka päättyy huudahdukseen Herra, armahda! Kyrie eleison! Kyrieleis! Saksankielisen maailman lisäksi leisit ovat olleet suosiossa myös Itä-Euroopassa. Pohjoismaihin tämä laulutapa levisi 1500-luvun alussa. Laulutyyppi oli tärkeä protestanttisen koraalimusiikin edeltäjä. == Lähteet == Luokka:Kirkkomusiikki
László Zarándi

László Zarándi (10. kesäkuuta 1929 – 14. elokuuta 2023) oli unkarilainen pikajuoksija. Zarándin uran suurin saavutus on Helsingin 1952 olympialaisista, joissa hän voitti pronssia 4 × 100 metrin viestijuoksussa ajalla 40,5 yhdessä Géza Varasdin, György Csányin ja Béla Goldoványin kanssa. Kaksi vuotta myöhemmin sama joukkue voitti kyseisen matkan Euroopan mestaruuden Bernin EM- kilpailuissa. ==Lähteet== Luokka:Unkarilaiset pikajuoksijat Luokka:Unkarilaiset olympiamitalistit Luokka:Vuonna 1929 syntyneet Luokka:Vuonna 2023 kuolleet
Don’t Break the Oath

Don't Break the Oath on tanskalaisen heavy metal -yhtye Mercyful Faten toinen pitkäsoitto, joka julkaistiin vuonna 1984. Roadrunner Records remasteroi ja julkaisi levyn uudelleen 1997. Metallimusiikkiin perehtynyt Metal-Rules.com -sivusto luetteloi 50 kaikkien aikojen parasta extreme metal -albumia ja listasi Don't Break the Oathin luettelonsa ykköseksi.Metal-Rules.com – Top 50 Extreme Metal Albums Levy äänitettiin Kööpenhaminassa toukokuussa 1984.Coven Worldwide – Don't Break the Oath == Kappaleet == # # # # # # # # # * Albumin kappalelistassa nimi on kirjoitettu väärin Welcome Princess of Hell ('Tervetuloa, Helvetin Prinsessa') eikä Welcome Princes of Hell ('Tervetuloa, Helvetin Prinssit'). Levyn mukana tulevissa sanoituksissa kappaleen nimi on kuitenkin kirjoitettu oikein. Levyn uudelleenjulkaisulla on myös yksi bonuskappale, Death Kiss, joka on A Dangerous Meeting -kappaleen vanha demoversio. Sen kesto on 4 minuuttia ja 32 sekuntia. == Kokoonpano == * Kim Ruzz – rummut * Hank Shermann – kitara * Michael Denner – kitara * King Diamond – laulu * Timi G. Hansen – basso == Arvostelut == * AllMusic: * Metalliluola: 10/10 == Lähteet == == Aiheesta muualla == * * Luokka:Vuoden 1984 albumit Luokka:Mercyful Faten albumit
Donnellyn mafiaveljet

Donnellyn mafiaveljet () on Paul Haggisin ja Robert Morescon luoma yhdysvaltalainen draamasarja. Sarjan 13 jaksosta seitsemän ensimmäistä esitettiin NBC:llä 26. helmikuuta – 2. huhtikuuta 2007, mutta sen jälkeen sarja vedettiin julkaisuohjelmasta ja loput kuusi jaksoa olivat katsottavissa suoratoistona internetissä. Suomessa sarjaa ovat esittäneet Canal+ Action ja Sub. Sarja seuraa amerikanirlantilaisen Donnellyn perheen neljän veljeksen rikollissävytteistä elämäänsä New Yorkissa. Sarjan pääosaa esittää Jonathan Tucker (Tommy Donnelly). == Näyttelijät == == Aiheesta muualla == * NBC: The Black Donnellys * Sub: Donnellyn mafiaveljet * Luokka:2000-vuosikymmenen yhdysvaltalaiset draamasarjat Luokka:NBC:n televisio-ohjelmat
Trooppi (musiikki)

Trooppi on teksti- tai sävelosuus, joka on lisätty jo olemassa olevaan lauluun erityisesti keskiaikaisessa katolisessa kirkkomusiikissa. Uusi teksti kommentoi tyypillisesti vanhempaa tai nivoo sen paremmin laulun aiheena olevan kirkollisen juhlan teemaan. Sana trooppi juontaa juurensa kreikkalaiseen termiin tropos, joka tarkoittaa käännettä tai tapaa. Laajasti käsitettynä "tropeeraus" voidaan käsittää jopa uuden sävelmätyypin synnyttäjänä ja liturgisen laulunäytelmän perustana. Eräät moniäänisen musiikin aikaiset muodot, etenkin motetit, on tulkittu trooppien johdannaisiksi. Trooppeja on käytetty useissa messun osissa, kuten hallelujan jubilus -melismassa, Kyriessä, Gloriassa, introimuksessa, Sanctuksessa, offertoriumissa sekä Benedictamuksessa. Erilaisilla trooppilajeilla on ollut niille ominaisia tarkempia nimityksiä, kuten proosa, prosula, pneuma ja laudes. Trooppi- tyylinen runous oli laajimmalle levinnyttä 900-1200-luvuilla erityisesti Italiassa ja Englannissa. == Lähteet == Luokka:Kirkkomusiikki
Joannie Rochette

Joannie Rochette (s. 13. tammikuuta 1986 Île-Dupas, Québec, Kanada) on kanadalainen taitoluistelija. Rochette saavutti yksinluistelussa MM-hopeaa Los Angelesissa 2009. Aiemmin hän oli sijoittunut MM-kilpailuissa 17:nneksi vuonna 2003, kahdeksanneksi vuonna 2004, 11:nneksi vuonna 2005, seitsemänneksi vuonna 2006, kymmenenneksi vuonna 2007 ja viidenneksi vuonna 2008. Torinon 2006 olympialaisissa hän sijoittui viidenneksi. Vancouverin talviolympialaisissa 2010 Rochette luisteli pronssille yhteispistein 202,64. Hänen 55-vuotias äitinsä Therese Rochette oli kuollut yllättäen vain kaksi päivää ennen lyhytohjelman alkua. Rochette on voittanut useita Kanadan-mestaruuksia sekä juniori- että aikuistasolla. Lisäksi hän on saavuttanut Four Continents -kilpailuissa pronssia vuonna 2007 sekä hopeaa vuosina 2008 ja 2009. Rochette on kotoisin Montréalista, Québecistä. ==Lähteet== * ISU-profiili === Viitteet === Luokka:Kanadalaiset taitoluistelijat Luokka:Kanadalaiset olympiamitalistit Luokka:Vuonna 1986 syntyneet Luokka:Elävät henkilöt
Johan Erikson

Johan Erikson (s. 20. tammikuuta 1985) on entinen ruotsalainen mäkihyppääjä. Erikson on osallistunut hiihdon maailmanmestaruuskilpailuihin Oberstdorfissa 2005 ja Liberecissä 2009. Lentomäen maailmanmestaruuskilpailuihin hän on osallistunut Planicassa 2004 ja Oberstdorfissa 2008. Arvokilpailuiden parhaana henkilökohtaisena sijoituksena hänellä on Liberecin MM-kilpailuiden 36. sija suurmäessä. Maailmancupissa Erikson osallistui 59 osakilpailuun ja sijoittui pisteille eli 30 parhaan joukkoon 14 kertaa. Hänen paras sijoituksensa oli suurmäen kuudestoista tila Liberecin suurmäestä 11. tammikuuta 2004. Hän debytoi maailmancupissa kyseisellä kaudella. Mäkihypyn Continental Cupissa hän sijoittui palkintokorokkeelle kaksi kertaa ja kymmenen parhaan joukkoon yhdeksän kertaa. Erikson edustaa Falunilaista Holmens IF -seuraa. Erikson lopetti uransa ennen kauden 2009–2010 alkua. Hänen mukaansa Ruotsin hiihtoliitto ei tukenut häntä taloudellisesti riittävästi. == Lähteet == * === Viitteet === Luokka:Ruotsalaiset mäkihyppääjät Luokka:Vuonna 1985 syntyneet Luokka:Elävät henkilöt
Reika Hashimoto

Reika Hashimoto ( Hashimoto Reika, s. 25. joulukuuta 1980 Tokio) on japanilainen malli ja näyttelijä. Hän on tehnyt mallintöitä 10-vuotiaasta asti. Hän näytteli ensimmäisen kerran Macoto Tezkan elokuvassa Hakuchi (1999). Hashimoto on näytellyt elokuvissa ja kiinalaisissa draamasarjoissa. ==Filmografia== ===Elokuvat=== * Hakuchi (1999) * Jikken Eiga (1999) * Mōju vs Issunbōshi (2001) * Hero? Tenshi ni Aeba... (2004) * Survive Style 5+ (2004) * Shinkuronishiti (2004) ==Aiheesta muualla== * Viralliset Internet-sivut * Luokka:Japanilaiset mallit Luokka:Japanilaiset näyttelijät Luokka:Vuonna 1980 syntyneet Luokka:Elävät henkilöt
Lipputangon nuppi

Lipputangon nuppi on Lapinlahden Linnut -yhtyeen huumorikappale, joka levytettiin vuonna 1985. Kappaleen sävelsi Ari ”Arvid” Kettunen ja sanoitti Mikko Kivinen. Singlen B-puolena oli kappale ”Sisäinen ahdistus”. Kappale kertoo Orimattilassa asuvista isovanhemmista ja heidän maatilastaan, jossa laulun kertoja (Mikko Kivinen) sanoo viettäneensä varhaislapsuutensa, joka oli kauheaa aikaa. Isoisän täyttäessä 70 vuotta oli tarkoitus järjestää suuret juhlat, mutta juhlia valmisteltaessa isoisän päähän putosi hänen itse veistämänsä lipputangon nuppi.Kappaleen sanat yhtyeen kotisivuilla Kivisen mukaan tarina perustuu tositapahtumiin, kuten kappaleen kuuluisassa monologiosuudessakin sanotaan – oikeasti tosin hänen isoäitinsä ei ollut 114 senttimetriä pitkä ja hänen lapsuutensa oli ”ihan mukava”, mutta itse nupin putoamiseen liittyvä episodi on sattunut hänen isoisälleen oikeasti. Lapinlahden Linnut esitti kappaleen myös eräissä Kivisen isoäidin syntymäpäiväjuhlissa, jolloin laulun esittänyt Kivinen muokkasi sanoja isoäidin kannalta totuutta vastaavammiksi. == Kappaleet == ;A-puoli # ;B-puoli # * == Lähteet == == Aiheesta muualla == * Discogs * Kappaleen sanat yhtyeen kotisivuilla Luokka:Vuoden 1985 kappaleet Luokka:Lapinlahden Lintujen kappaleet
Elements Music

Elements Music Oy on vuonna 2005 perustettu musiikkikustantamiseen ja musiikin tekijöiden managerointiin erikoistunut yritys. Elements Music toimi vuoteen 2010 asti levy-yhtiönä, kustantajana tai artistimanagementina ja artistirosterissa oli muun muassa Laura Malmivaara, Major Label, Stella ja Nemo. Vuoden 2010 alusta eteenpäin Elements Music on keskittynyt vain musiikin kustantamiseen ja musiikin tekijöiden manageroimiseen. Yhtiön toimipaikka sijaitsee Helsingissä. Elements Musicilla on maailmanlaajuinen alikustannussopimus monikansallisen Sony/ATV Music Publishingin kanssa. Elements Musicin edustamia musiikin tekijöitä ovat Thomas Kirjonen, Risto Asikainen, Jonas W. Karlsson, Axel Ehnström, Mikko Tamminen, Tobias Granbacka, Mikko Kuoppala, Milos Rosas, Ronja Gullichsen, Samuli Sirviö ja Tarmo Keränen. Aikaisemmin yhtiö on edustanut muun muassa Jaakko Salovaaraa sekä Pasi Siitosta. Elementsin Musicin kustantamia kappaleita ovat levyttäneet kansainvälisillä markkinoilla muun muassa Jolin Tsai, Kara, Shinee ja Sean Kingston. Suomessa yhtiön kustantamia kappaleita ovat levyttäneet esimerkiksi Robin, Isac Elliot, Anna Abreu, Antti Tuisku, Katri Ylander, Suvi Teräsniska sekä Annika Eklund. Yhtiön toimitusjohtaja on Tommi Tuomainen ja A&R;:nä toimii Eero Tolppanen. Tuomainen ja Tolppanen myös omistavat yhtiön. == Aiheesta muualla == * Yrityksen verkkosivut Luokka:Suomalaiset levy-yhtiöt
Sri Lankan jalkapallomaajoukkue

Sri Lankan jalkapallomaajoukkue edustaa Sri Lankaa kansainvälisissä miesten jalkapallokilpailuissa ja sitä kontrolloi Sri Lankan jalkapalloliitto. Joukkue tunnettiin nimellä "Ceylonin jalkapallomaajoukkue" vuoteen 1972 asti, kunnes Ceylon vaihtoi nimensä Sri Lankaksi. Sri Lanka ei ole kertaakaan yltänyt MM- kisojen tai Aasian-mestaruuskilpailujen lopputurnaukseen. Etelä-Aasian mestaruuden joukkue on voittanut kertaalleen, vuonna 1995. == Arvokisat == === Maailmanmestaruuskilpailut === *1930—1970 - Ei osallistunut *1974 - Jättäytyi pois *1978 - Jättäytyi pois *1982—1990 - Ei osallistunut *1994—2010 - Ei selviytynyt karsinnoista === Aasian mestaruuskilpailut === * 1956—1968 - Ei osallistunut * 1972 - Ei selviytynyt karsinnoista * 1976 - Ei osallistunut * 1980 - Ei selviytynyt karsinnoista * 1984 - Ei selviytynyt karsinnoista * 1988 - Ei osallistunut * 1992 - Ei osallistunut * 1996—2004 - Ei selviytynyt karsinnoista * 2007 - Jättäytyi pois ==Lähteet== Luokka:Jalkapallomaajoukkueet Maajoukkue
Eddie Avoth

Eddie Avoth (s. 2. toukokuuta 1945) on brittiläinen näyttelijä ja entinen nyrkkeilijä. Hän oli 1960–1970-lukujen vaihteessa kevyen raskaansarjan Britannian-mestari. Cardiffissa, Walesissä syntynyt Avoth on näyttelijänä esiintynyt esimerkiksi elokuvassa Upseerin kosto (1986). Luokka:Walesilaiset näyttelijät Luokka:Walesilaiset nyrkkeilijät Luokka:Vuonna 1945 syntyneet Luokka:Elävät henkilöt
Erich Rademacher

Erich "Ete" Rademacher (9. kesäkuuta 1901 Magdeburg – 3. huhtikuuta 1979 Stuttgart) oli saksalainen uimari, vesipalloilija ja olympiavoittaja. Vesipallossa Rademacherin pelipaikka oli maalivahti. Hän voitti olympiamitalin kummastakin lajista, mutta kultaa vain vesipallosta. Vesipallossa Rademacher voitti kultaa Amsterdamissa 1928 ja hopeaa Los Angelesissa 1932. Uinnissa Rademacher saavutti Amsterdamissa 1928 hopeaa 200 metrin rintauinnissa. Hän voitti myös saman matkan Euroopan-mestaruuden Budapestissa vuonna 1926. == Lähteet == Luokka:Saksalaiset olympiavoittajat Luokka:Saksalaiset uimarit Luokka:Saksalaiset vesipalloilijat Luokka:Vuonna 1901 syntyneet Luokka:Vuonna 1979 kuolleet
Tawny Kitaen

Julie ”Tawny” Kitaen (5. elokuuta 1961 San Diego, Kalifornia – 7. toukokuuta 2021 Newport Beach, Kalifornia) oli yhdysvaltalainen malli ja näyttelijä. Hän esiintyi esimerkiksi Upseerin kostossa (1986). Kitaen juonsi vuosina 1992–1994 America’s Funniest People -nimistä televisio-ohjelmaa. Hän osallistui myös The Surreal Life -tositelevisiosarjan kuudennelle tuotantokaudelle vuonna 2006. Lisäksi hän esiintyi monissa muissa tv-sarjoissa ja -ohjelmissa. Kitaen oli naimisissa Whitesnake-yhtyeen muusikon David Coverdalen ja baseballpelaaja Chuck Finleyn kanssa. Jälkimmäisestä liitosta hänellä on kaksi tytärtä. Hän oli myös ongelmissa lain kanssa; hän pahoinpiteli Finleyn 2002 (ero tuli pian tapauksen jälkeen) ja jäi kiinni kokaiinin hallussapidosta. Coverdalen myötä Kitaen pääsi tekemään yhteistyötä Whitesnaken kanssa. Hän esiintyi useilla yhtyeen musiikkivideoilla, joita olivat "Here I Go Again", "Is This Love", "Still of the Night", "The Deeper the Love" ja "Fool For Your Loving". Kitaen on mukana myös Ratt-rockyhtyeen Out of the Cellar -levyn kannessa ja videon "Back for More" alussa. ==Elokuvia== Vuosi Nimi Rooli Muuta 1984 Gwendoline – vaarojen valtiatar Gwendoline 1984 Polttarit Debbie Thompson 1986 Noiduttu ympyrä Linda Brewster 1986 Crystal Heart – kristallilaatikko Alley Daniels 1986 Upseerin kosto Virginia 1987 Kaljahanat auki Misty Roberts 1989 White Hot Vanessa 1993 Levottomat sydämet Woman in Bar 1996 Playback Sara Burgess 1997 Dead Tides Nola 2002 Happy Hour lyhytelokuva 2009 Tom Cool 2011 Here We Go Again lyhytelokuva 2015 After Midnight Rikki == Lähteet == == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset mallit Luokka:Vuonna 1961 syntyneet Luokka:Vuonna 2021 kuolleet
Chuck Finley

Charles Edward ”Chuck” Finley (s. 26. marraskuuta 1962) on vasenkätinen yhdysvaltalainen baseballpelaaja (syöttäjä). Hän pelasi Major League -tasolla vuosina 1986–2002. Finley pelasi ammattilaisuransa aikana seuroissa Los Angeles Angels of Anaheim, Cleveland Indians ja St. Louis Cardinals. Hän osallistui tähdistöotteluun useaan otteeseen. Finley oli naimisissa Tawny Kitaenin kanssa vuosina 1997–2002. Liitto kuitenkin päättyi eroon. == Lähteet == Luokka:Yhdysvaltalaiset baseballpelaajat Luokka:Vuonna 1962 syntyneet Luokka:Elävät henkilöt
Terpodion

Terpodion on saksalaisen Johann Buschmannin vuonna 1816 kehittämä kitkaidiofoninen soitin. == Toimintaperiaate == Ulkoisesti soitin muistuttaa taffelipianoa. Soittimessa on puinen sylinteri, joka käsitellään hartsilla ennen soittoa. Sylinteri saadaan pyörimään polkimella. Koskettimia paineltaessa mokkanahalla tai huovalla päällystetyt kitkatangot koskettavat sylinteriä. Värähtelemään saatu tanko on kosketuksissa niiden alapuolella oleviin puisiin äänipuihin, jotka ovat eri kokoisia. Äänenvoimakkuutta säädellään koskettimien painallusvoimakkuudella. Soittimen äänensävyä on kuvattu melodeonin, lasiharmonikan ja eräiden puhallinsoittimien kaltaiseksi. Buschmann suositteli soitinta käytettäväksi hitaisiin koraaleihin ja adagioihin. == Historia == Lasiharpun soittajana aikanaan tunnettu Buschmann alkoi työskennellä terpodionin parissa 1805, samana vuonna, jolloin Johann Christian Dietz oli saanut valmiiksi melodion-nimisen soittimen. Buschmannin taloudellisena tukijana oli Coburg-Gothan herttua August, joka antoi sille myös sen nimen. Terpodion tarkoittaa "virkistävää laulua". Terpodionin perusajatus on saanut vaikutteita Ernst Friedrich Chladnin lasiharmonikasta. Hän kokeili soitintaan ensimmäisen kerran 1813 ja vuonna 1816 Buschmannin sallittiin esitellä soitin Dresdenissä kuninkaallisille. Samana vuonna Carl Maria von Weber kirjoitti soittimesta myönteisen arvion dresdeniläiseen lehteen. Soittimen huonot puolet alkoivat tulla esiin sen laajamittaisemman käytön myötä. Puisten kitkatankojen kunto riippui liian paljon ilmasto- olosuhteista. Soitin vaati jatkuvaa korjausta ja Buschmannia tarvittiin usein apuun soitinten hajottua. Vuodesta 1821 lähtien Buschmannin perhe tuotti soittimia Berliinissä ja heillä oli sen tuottamiseen kymmenen vuoden yksinoikeus. Pian soittimen tuotantomäärät kasvoivat niin, että se halpeni 66 kultakaroliinista tavallisen pianon hintaiseksi. Vuonna 1832 Johann Buschmann muutti poikansa Friedrich Buschmannin kanssa Hampuriin, jossa Friedrich vastasi pääosin soittimen myynnistä. Franz Lisztin on kerrottu hankkineen soittimen ja Johann Nepomuk Hummel kirjoitti siitä ylistäviä lausuntoja samana vuonna. == Lähteet == Luokka:Idiofonit Luokka:Kosketinsoittimet
Trans World Airlines

Trans World Airlines (TWA), alkujaan Transcontinental and Western Air, oli vuonna 1930 perustettu yhdysvaltalainen lentoyhtiö. Yhtiön solmukohtia olivat St. Louis, jossa yhtiön pääkonttori sijaitsi, New York, Kansas City sekä Denver. Vuonna 2001 se sulautui American Airlinesiin lopettaen toimintansa 1. joulukuuta. Toimintansa loppuvaiheessa TWA oli merkittävimpiä yhtiöitä Yhdysvaltain sisäisillä reiteillä ja lensi myös lukuisiin kansainvälisiin kohteisiin Euroopassa ja Lähi-idässä. Howard Hughes omisti aikoinaan enemmistön TWA:n osakkeista. ==Onnettomuuksia== Vuonna 1942 tapahtui onnettomuus TWA:n lennolla 3 (DC-3), jolla kuoli kuuluisa Hollywood-näyttelijä Carole Lombard, hänen äitinsä ja 20 muuta ihmistä. Toinen onnettomuus muutti USAn lentoturvallisuutta. TWA:n Lockheed L-1049 Super Constellation törmäsi kesällä 1956 United Airlinesin Douglas DC-7 -koneen kanssa, jolloin tapahtui Grand Canyonin lento-onnettomuus. Molemmat koneet putosivat Grand Canyoniin. Onnettomuudessa kuoli 128 ihmistä, ja tämä johti uraauurtaviin muutoksiin Yhdysvaltain lentoturvallisuudessa. Samankaltainen onnettomuus tapahtui New Yorkissa joulun alla vuonna 1960, kun samanlainen Lockheed L-1049 Super Constellation -kone törmäsi United Airlinesin Douglas DC-8 -koneeseen New Yorkin yläpuolella ja molemmat koneet syöksyivät kaupunkialueelle. 134 henkilöä kuoli: 84 Unitedin koneessa, 44 TWA:n koneessa ja 6 henkilöä maassa. Yhtiön pahin onnettomuus tapahtui kesällä 1996, kun TWA:n lento 800 räjähti noin 12 minuuttia nousun jälkeen. Kone oli Boeing 747. Onnettomuuden syyksi paljastui oikosulku, joka sytytti tankissa olleen helposti syttyvän polttoainehöyryn, koneen keskimmäisessä polttoainetankissa. Kaikki koneessa olleet 230 ihmistä kuolivat. ==Laivasto vuonna 2001== Hieman ennen kuin TWA sulautui American Airlinesiin, laivasto oli seuraavanlainen: Trans World Airlinesin laivasto Ennen sulautumista Koneen tyyppi Yhteensä Tilaukset Muuta Airbus A318-100 — 50 Tilaukset peruttiin myöhemmin. Boeing 757-200 27 — Boeing 767-200ER 12 — Boeing 767-300ER 10 — McDonnell Douglas MD-81 8 — McDonnell Douglas MD-82 38 — 21 edelleen käytössä American Airlinesilla. McDonnell Douglas MD-83 65 — 57 edelleen käytössä American Airlinesilla. Boeing 747-200B 2 — Boeing 717 30 20 Tilaukset peruttiin myöhemmin. Yhteensä 192 70 == Lähteet == == Aiheesta muualla == Luokka:Entiset yhdysvaltalaiset lentoyhtiöt
Earl Grey -tee

Earl Grey -tee on maustettua mustaa teetä. Se on yksi maailman suosituimpia teesekoituksia. Pohjana on tavallisemmin mustaa assam-, ceylon- tai darjeelingteetä. Valitulla teepohjalla on suuri vaikutus teen makuun. Earl Grey -tee maustetaan bergamotilla, useimmiten bergamottiöljyllä. Tämä teeseos oli Britannian pääministerin, jaarli Charles Greyn (1764–1845) suosikkitee. Tee valmistettiin jaarlia varten vuonna 1830 ja nimettiin hänen mukaansa. Teesekoitus teki jaarlista miljonäärin. Kerrotaan että Grayn jaarli oppi kiinalaiselta mandariinilta, että bergamotilla voi maustaa teetä. Teetalo Twinings kertoo, että jaarli Grey pyysi heitä valmistamaan jäljitelmän teestä, jota tämä oli saanut aiemmin lahjaksi kiinalaiselta mandariinilta. Alkuperäinen Earl Grey -tee syntyi teesekoituksesta, jonka Richard Twining valmisti vuonna 1831. Twiningsin mukaan teetalo käyttää nykyään sekoituksen pohjana kiinalaista Qimen-teetä, johon lisätään ripaus bergamottiöljyä. Joissain lähteissä puolestaan todetaan, että alun perin bergamotilla pyrittiin peittämään kalkin maku vedessä. Grayn jaarlin kartano Howick Hall sijaitsi Newcastlen lähellä. Kartanon kaivovettä luonnehdittiin kalkinmakuiseksi. EarlGrey mit Bergamotte aromatisierter Schwarzer Tee.jpg|Bergamottiöljyllä maustettua mustaa irtoteetä, eräs Earl Grey -sekoitus. TwiningsEarlGrey.jpg|Twiningsin Earl Grey -irtoteetä. Lipton Earl Grey in tin.jpg|Liptonin Finest Earl Grey -teetä. == Katso myös == * Charles Grey == Lähteet == ==Aiheesta muualla== *What is Earl Grey Tea? (teatulia.com) Luokka:Maustettu musta tee
Charles Napier (näyttelijä)

Charles Napier (12. huhtikuuta 1936 – 5. lokakuuta 2011) oli yhdysvaltalainen näyttelijä. Hän on esiintynyt elokuva- (muun muassa Rambo – taistelija 2 1985, Miami Blues 1990, Uhrilampaat 1991) ja televisiorooleissa. Napierin muistettavimpia roolejaan on punaniskaisen texasilaisen kantrilaulajan rooli elokuvassa Blues Brothers. Kentuckysta kotoisin oleva Napier aloitti elokuvauransa 1960-luvun lopussa. ==Lähteet== == Aiheesta muualla == * Luokka:Yhdysvaltalaiset näyttelijät Luokka:Vuonna 1936 syntyneet Luokka:Vuonna 2011 kuolleet
Nora Dunn

Nora Dunn (s. 29. huhtikuuta 1952) on yhdysvaltalainen näyttelijä ja koomikko. Hänet tunnetaan varsinkin työstään NBC:n Saturday Night Livessä. Dunn on esiintynyt myös elokuvissa, joiden joukossa on Miami Blues (1990). Hän on näyttelijä Kevin Dunnin sisar. Dunn opiskeli vuosina 1970–1972 Chicagon taideinstituutin koulussa. == Aiheesta muualla == * Luokka:Yhdysvaltalaiset näyttelijät Luokka:Vuonna 1952 syntyneet Luokka:Elävät henkilöt
Henrik Hansen (jalkapalloilija)

Henrik Hansen (s. 28. heinäkuuta 1979) on tanskalainen jalkapallovalmentaja ja entinen keskikenttäpelaaja. Tammikuusta 2022 lähtien hän on toiminut SønderjyskEn päävalmentajana. ==Ura== Hansen aloitti pelaajauransa Næstved IF:ssä. Hän teki pitkän uran Tanskassa aloittaen alemmilla sarjatasoilla ja nousten Tanskan Superliigan pelaajaksi Esbjergissä kaudella 2002/03. Hansen lopetti pelaajauransa 36-vuotiaana kauden 2014/15 jälkeen SønderjyskEn joukkueessa. Valmennusuransa Hansen aloitti SønderjyskEssä alle 19-vuotiaiden joukkueen apuvalmentajana kesällä 2015. Tammikuussa 2017 hänestä tuli seuran edustusjoukkueen apuvalmentaja. Hän toimi tehtävässä kauden 2017/18 loppuun saakka, kunnes siirtyi toisen ex-seuransa OB:n apuvalmentajaksi. Hän työskenteli OB:ssa Jakob Michelsenin, Michael Henningsenin ja Andreas Almin apuvalmentajana. Tammikuussa 2022 Hansen palasi SønderjyskEen, kun hänestä tuli kesään 2024 ulottuvalla sopimuksella seuran päävalmentaja. == Lähteet == == Aiheesta muualla == * Esittely AC Horsensin sivustolla * Esittely Tanskan jalkapalloliiton sivustolla Luokka:Tanskalaiset jalkapalloilijat Luokka:Tanskalaiset jalkapallovalmentajat Luokka:Vuonna 1979 syntyneet Luokka:Elävät henkilöt
Vesa Siivonen

Vesa Siivonen (s. 21. joulukuuta 1963) on entinen suomalainen keskimatkojen juoksija. Hänellä oli hallussaan harvemmin juostun 2 000 metrin Suomen ennätys ajalla 5.00,51, jonka hän juoksi Riihimäellä vuonna 1989. Jukka Keskisalo alitti ennätyksen 25. heinäkuuta 2009 juoksemalla Lapinlahden eliittikisoissa ajan 5.00,32. Lisäksi Siivosen henkilökohtaiset ennätykset 1 500 ja 3 000 metrillä ovat yhä Suomen kautta-aikojen kymmenen parhaan ajan joukossa.http://www.apulanta.fi/matti/yu/suomi.html Espoon Tapioita edustanut Vesa Siivonen voitti sisäratojen Suomen mestaruuden 1 500 metrillä vuonna 1993. Kalevan kisoissa 1985 hän voitti pronssia 3 000 metrin estejuoksussa. Siivonen osallistui kahdesti maastojuoksun MM-kisoihin; vuonna 1989 hän sijoittui sijalle 108 ja vuonna 1990 sijalle 122. == Henkilökohtaiset ennätykset == * 800 m: 1.48,43 (1990) * 1 500 m: 3.38,18 (1989) * 2 000 m: 5.00,51 (1989) * 3 000 m: 7.47,09 (1989) * 5 000 m: 13.50,99 (1989) * 10 000 m: 28.34,75 (1987) * 3 000 m estejuoksu: 8.31,10 (1986) ==Lähteet== Luokka:Suomalaiset keskimatkojen juoksijat Luokka:Suomalaiset kestävyysjuoksijat Luokka:Suomalaiset estejuoksijat Luokka:Suomalaiset maastojuoksijat Luokka:Vuonna 1963 syntyneet Luokka:Elävät henkilöt